BDMS  ลุ้นไตรมาส 2 กำไรโตแรง 53% แตะ 2.23 พันลบ. แนะซื้อชูหุ้น Defensive เป้า 31 บาท
BDMS  ลุ้นไตรมาส 2/65 กำไรโตแรง 53% แตะ 2.23 พันลบ. แนะซื้อชูหุ้น Defensive เป้า 31 บาท
BDMS  ลุ้นไตรมาส 2/65 กำไรโตแรง 53% แตะ 2.23 พันลบ. แนะซื้อชูหุ้น Defensive เป้า 31 บาท
18 ก.ค. 2565

บล.โนมูระ พัฒนสิน ระบุในบทวิเคราะห์วันนี้ (11 ก.ค.65) ว่า บริษัท กรุงเทพดุสิตเวชการ จำกัด (มหาชน) หรือ BDMS  ราคาเป้าหมาย 31 บาท คาดกำไรไตรมาส 2/2565 อยู่ที่ 2,230 ล้านบาท (โต 53% เทียบช่วงเดียวกันของปีก่อน,ลดลง 35% เทียบไตรมาสก่อนหน้า)
โดยโตเทียบช่วงเดียวกันของปีก่อน จากจำนวนคนไข้เริ่มกลับสู่ระดับปกติ หลังเปิดกิจกรรมทางเศรษฐกิจ ลดลงเทียบไตรมาสก่อนหน้าตามปัจจัยฤดูกาล และสัดส่วนรายได้จากโควิดลดลง และมองโมเมนตัมดีต่อในไตรมาส 3/2565 คาดกำไรเพิ่มเทียบช่วงเดียวกันของปีก่อน,เทียบไตรมาสก่อนหน้า จากทั้งช่วงฤดูกาลฤดูฝน และรายได้เสริมจากโควิดที่เริ่มระบาดระลอกใหม่
โดยคาดกำไรปี 2565 โต 33%  เทียบช่วงเดียวกันของปีก่อน ที่ 1.05 หมื่นล้านบาท เติบโตดีกว่ากลุ่มฯ ตามรายได้จากการใช้บริการของลูกค้าทั่วไปเพิ่มขึ้นทั้งชาวไทยและต่างชาติที่ดีขึ้นอย่างต่อเนื่อง ฟื้นตัวเข้าใกล้ pre-COVID
ด้าน Valuation: ซื้อขายบน PER ปี 2565 ที่ 40 เท่า ยังเป็นจุดเข้าซื้อได้ โดยมองเป็นหุ้น defensive ที่ Momentum ดี ทั้งไตรมาส 2/2565 และจะเร่งตัวเทียบช่วงเดียวกันของปีก่อน,เทียบไตรมาสก่อนหน้า ต่อในไตรมาส 3/2565 ภาพรวมจำนวนผู้ป่วยเริ่มกลับสู่ระดับปกติ ทั้งชาวไทย และต่างชาติ จากเปิดประเทศ โดยมีรายได้โควิดช่วยเสริม ราคาน้ำมันในระดับสูง บวกต่อ Wealth Effect กลุ่ม Middle east ซึ่งลูกค้ากลุ่มนี้เข้าไทยเพิ่มมากขึ้น
 